Kan man reise til Mexico uten pass eller visum?
Skal du fly til Mexico, trenger du kun pass. Da kan du være i landet i inntil 180 dager. Du får turistvisum når du reiser inn i landet, så du behøver ikke forberede dette på forhånd. Du må ha et pass som er gyldig i seks måneder fra innreisedato. I tillegg trenger du å ha både gyldig pass og et turistdokument når du skal reise ut av landet igjen. Dette dokumentet fyller du ut når du reiser inn i landet. Dersom du mister dette dokumentet under oppholdet må du beregne god tid på flyplassen på vei hjem for å få nytt dokument.